# Senta Eulàlia (Gironda)

Senta Eulàlia, nom convencionau (Sainte-Eulalie en francés), es una comuna bordalesa de Guiana, administrada per lo departament de Gironda de la region de Novèra Aquitània, ancianament d'Aquitània.

## Geografia

La comuna se situa au nòrd de l'Entre Duas Mars, entre Garona e Dordonha, dens lo nord-èst de l'aira urbana de Bordèu e dens son unitat urbana.

### Perimètre dau territòri

Comunas confrontantas de Sainte-Eulalie :
| | Ambarés e La Grava | Sent Lobés |
| Carbon Blanc | | |
| Larmont | | Ivrac |

## Toponimia

Bénédicte Boyrie-Fénié cita quauques fòrmas ancianas : Sancti-Eulalii in Baresio, en 1273, Sancte-Eulaye-in-Baresio, en 1273-1289, Sancte-Euladie-Enbares (parropia de ~), en 1311, Sancte-Eulalie in Baresio (a cappellano ~), en 1332. Las pus interessantas lingüisticament son la segonda e la tresena. La senta onorada dens lo nom de la comuna es Senta Aulària de Barcelona (varianta de son nom dominanta en occitan), en latin Sancta Eulalia, martirizada a Barcelona en 304$^,$. Dens lo nom de la senta, lo passatge de l'iniciala E- a A-, present dens la màger part de las fòrmas occitanas (Aulària, Alàusia, Aralha, etc) e divut au contacte de -a finau de Senta e de E- iniciau d' Eulàlia, s'es pas passat. En efècte, en Gasconha occidentala, senta se pronóncia [sentə] dempui una epòca de mau precisar, mès probablament anciana (neutralizacion de e e de a atòns, coma en catalan oriental). La dissimilacion, generala en occitan, divuda a la preséncia de duas -l- successivas, a donat -d- per la segonda, benlèu damb d'estapas intermediàrias. Aqueth -d- intervocalic es fragile, çò qu'explica lo balançament, aus sègles XIII e XIV, entre Eulàdia (fòrma de 1311) e Eulaia (fòrma de 1273-1289). A comparar damb Senta Aulaia (Perigòrd), que benlèu fut un *Senta Aulàdia. La fòrma latinizada Senta Eulàlia, causida per Bénédicte Boyrie-Fénié, es purament convencionala, pr'amor que lo nom modèrne de la comuna es pas coneishut prau moment.
Lo determinant present dens las atestacions, Enbares (legir En Barés o En Varés) representa *in Vallensem, « au lòc de las vaths », çò qu'expliquèt Jacques Boisgontier, e qu'es a l'origina dau nom d'Ambarés (o Envarés).

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març 2008 | 2026 | Hubert Laporte | UMP pui UDI | engenhaire, conselhèir departamentau dempui 2015 |
| 2001 | 2008 | Christian Laur | PCF | |
| 1995 | 2001 | Jean Charpentier | PS | |
| 1989 | 1995 | Marcel Riva | PS | |
| 1977 | 1989 | Serge Dutruch | PS | |
| 1929 | 1977 | Georges Portmann | centre esquèrra | mètge ORL, professor de medecina, senator de la Gironda (1933-1941, 1955-1971) |
| | 1929 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Carbon Blanc; es adara dau canton de La Presqu'île (en francés), donc de La Peninsula.

## Demografia

modificar « persona »  v · d · m 
Evolucion demografica Populacion comunala actuala (2013): 4623, totala: 4684 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 901 | 806 | 644 | 569 | 616 | 759 | 781 | 748 | 707 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 685 | 715 | 768 | 720 | 701 | 693 | 711 | 698 | 695 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 692 | 711 | 735 | 761 | 877 | 933 | 919 | 871 | 943 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 139 | 1 953 | 2 633 | 3 365 | 3 930 | 4 189 | 4 606 | 4 786 | 4 735 4 796 |
| 2009 | 2010 |
| 4 683 4 744 | 4 632 4 694 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas damb la comuna

* Georges Portmann, professor de medecina, oto-rino-laringologista, senator
* Angelo de Sorr, escrivan

## Veire tanben

* Comunas de Gironda

## Nòtas

* ↑ Sainte-Eulalie sur Géoportail
* Sainte-Eulalie sur Géoportail
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 285-286
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586
* ↑ http://www.annuaire-mairie.fr/ancien-maire-sainte-eulalie-33.html
* Portau de Guiana